
[bookmark: _Hlk534292602]KAUNO RAJONO, MASTAIČIŲ KADASTRO VIETOVĖJE ESANČIŲ, VALSTYBEI NUOSAVYBĖS TEISE PRIKLAUSANČIŲ MELIORACIJOS SISTEMŲ TYRINĖJIMAS IR REKONSTRUKCIJOS TECHNINIO DARBO PROJEKTO PARENGIMAS

TECHNINĖ UŽDUOTIS

1. BENDROJI INFORMACIJA
0. UŽSAKOVAS (STATYTOJAS)
Kauno rajono savivaldybės administracija (kodas 188756386), Savanorių pr. 371, LT-49500 Kaunas, valdanti, valstybei priklausančius melioracijos statinius patikėjimo teise.


2.  OBJEKTAS 

Kauno rajono, Mastaičių kadastro vietovėje esančių, dalies griovių, jų įrenginių rekonstrukcijos techninio darbo projekto parengimas

2.1.  OBJEKTO ĮGYVENDINIMO VIETA

Statinių vieta: Kauno rajono savivaldybė, Mastaičių k.v. Statybos rūšis – rekonstrukcija. Planuojama remontuoti funkciniais ryšiais susijusius melioracijos statinius.
  2.2.  BENDRIEJI ORIENTACINIAI TECHNINIAI RODIKLIAI
	Rodiklių pavadinimas
	Mato vnt.
	Kiekis

	Rekonstruojamų griovių ilgis
	km
	47,208

	Rekonstruojamų pralaidų skaičius
	vnt.
	28



Šie planuojami rodikliai yra preliminarūs. Vienas iš Projekto rengimo tikslų ir yra ištyrinėti Mastaičių kadastro vietovėje esančias melioracijos sistemas, nustatyti tikslius projekto techninius rodiklius ir parengti blogos būklės melioracijos sistemų rekonstrukcijos techninį - darbo projektą.
Dažniausiai pasitaikantys gedimai yra: sąnašos (uždumblėjimas), išsiklaipę vamzdžiai, ant melioracijos statinių trasų, užaugę medžiai, krūmai, griovių uždumblėjimas, įsiurbimai, tarpai tarp žiedų pralaidose, jų užnešimas sąnašomis, pralaidų deformacijos.

3. PROJEKTAVIMO PASLAUGOS

3.1. Techninio darbo projekto parengimo ir su jo parengimu susijusios paslaugos:
3.1.1. atlikti tyrinėjimus ir parengti tyrinėjimo dokumentaciją (parengti ir teisės aktų nustatyta tvarka suderinti su atsakingomis institucijomis topografinę medžiagą, atlikti reikalingus inžinerinius, geologinius ir kt. tyrinėjimus);
3.1.2. atlikti planuojamos ūkinės veiklos atranką dėl poveikio aplinkai vertinimo ir planuojamos ūkinės veiklos poveikio aplinkai vertinimą, kaip tai numatyta Lietuvos Respublikos planuojamos ūkinės veiklos poveikio aplinkai vertinimo įstatyme (žin., 1996-08-30, Nr. 82-1965; akt.red);
3.1.3. parengti projektinius pasiūlymus ir juos suderinti su Kauno rajono savivaldybės administracijos atsakingu specialistu;
3.1.4. techninis darbo projektas turi būti suderintas su visais asmenimis, kurių inžineriniai tinklai, statiniai, kiti susiję interesai, turi sąveikos su projektuojamu objektu bei Statytoju (Užsakovu);
3.1.5. rengiant techninį darbo projektą nepažeisti trečiųjų šalių ir asmenų interesų.
3.1.6. techninio darbo projekto ekspertizė privaloma. Ekspertizės paslaugą atliks Lietuvos Respublikos viešųjų pirkimų įstatymo nustatyta tvarka Užsakovo parinktas Ekspertas. Projekto rengėjas privalės pakoreguoti Projektą pagal ekspertų bei kitų atsakingų asmenų/institucijų pastabas.
3.1.7. techninio darbo projekto rengėjas atsakingas už parengto Projekto įkėlimą į IS Infostatybą ir statybą leidžiančio dokumento išėmimą (jei statybą leidžiantis dokumentas privalomas).
3.1.8. Paslaugas atlikti: iki 2025-11-28.
3.1.10. Paslaugų tiekėjas pats apsirūpina reikalingomis priemonėmis, įranga, medžiagomis ir žmogiškaisiais ištekliais.
3.1.11. Paslaugų teikėjas po sutarties pasirašymo per 5 (penkias) darbo dienas privalo pateikti ir su užsakovu suderinti darbų atlikimo grafiką. Darbų grafiko privaloma laikytis griežtai. Už darbų grafiko nesilaikymą taikoma 0,1 proc. bauda nuo sutarties vertės už kiekvieną pavėluotą dieną.

3.2. Nurodymai techninio darbo projekto rengimui:
3.2.1.Techninis darbo projektas rengiamas vadovaujantis Lietuvos Respublikos statybos įstatymu, Lietuvos Respublikos melioracijos įstatymu, melioracijos techniniais reglamentais MTR 1.05.01:2005 „Melioracijos statinių projektavimas“, MTR 1.12.01:2008, MTR 2.02.01:2006 "Melioracijos statiniai. Pagrindiniai reikalavimai", STR 1.01.03:2017 „Statinių klasifikavimas“, kitais melioracijos normatyviniais dokumentais, standartais, normomis, statybos techniniais reglamentais bei projektavimo užduotimi bei kitais reglamentuojančiais dokumentais ir teisės aktais;
3.2.2. Pagrindinės projekto sudedamosios dalys:
3.2.2.1. Bendroji dalis:
· bendrieji duomenys – melioracijos statinių projekto pavadinimas, kuriame turi būti tiksliai nurodyta vietovė, statinių pavadinimas, vietovės schema;
· melioracijos statinių projektavimo užduotis ir kiti privalomieji projekto rengimo dokumentai;
· bendrieji techniniai rodikliai;
· aiškinamasis raštas (raštu pateikta trumpa tyrinėjimų medžiagos apžvalga ir išvados, priimtų projektinių sprendinių paaiškinimas, aptarti pagrindiniai skaičiavimų rezultatai, ypatingi statybos atvejai, principinių sprendinių trumpas aprašymas, apsauginės zonos ir kt.)
· techninės specifikacijos (techniniai reikalavimai). Projektiniams sprendiniams įgyvendinti reikalingos sąlygos, statybos produktų, įrenginių ir statybos darbų techniniai reikalavimai melioracijos statinių statybos skaičiuojamajai kainai nustatyti, statybos darbų kokybės kontrolei vykdyti ir pastatytiems melioracijos statiniams naudoti;
· statybos produktų, įrenginių ir darbų kiekių žiniaraščiai, išskiriant melioracijos statinių grupes;
· inžineriniai skaičiavimai melioracijos statinių parametrams patikslinti;
· projektiniai sprendiniai pavaizduoti planuose ir brėžiniuose (planai, griovių, drenažo, tiltų išilginiai ir skersiniai, profiliai ir kt.);
· reperių katalogas;
· brėžiniai melioracijos statinių statybos bei montavimo darbams vykdyti.
3.2.2.2. Statybos skaičiuojamos kainos nustatymas. Melioracijos statinių statybos kainos skaičiavimais įvertinama statybos produktų, statybos montavimo darbų ir mechanizmų sąnaudų kaina, visos papildomos išlaidos, susijusios su statyba. Išplėstinės lokalinės sąmatos parengiamos pagal darbų kiekių žiniaraštį, išskiriant melioracijos statinių grupes.
3.2.3. Statytojui (Užsakovui) pateikiami 4 (keturi) techninio darbo projekto popieriniai egzemplioriai ir 2 (du) egzemplioriai techninio darbo projekto (pilnos apimties) įrašyto į kompiuterinę laikmeną (*.pdf formatu); papildomai pateikiami brėžiniai (*.dwg formatu).
3.2.4. Paslaugų teikėjas gavęs atlygį už parengtą projektą, raštiškai atsisako visų autorinių teisių į šį projektą.




